[{"text_idx": "#000002", "text": "Po\u0303llumaade ost Po\u0303llumaade rent Maaliising"}, {"text_idx": "#000003", "text": "August 2018 metsandussektoris \u2013 muutused puiduturul ning metsameeste-ja teadlaste arvamus metsandusest"}, {"text_idx": "#000004", "text": "II kvartalil olid puiduturu hinnad ja\u0308tkuvalt ko\u0303rgelt, kuid siiski osade sortimentide hinnad olid va\u0308ikeses languses. Hinnad langesid ma\u0308nnipalkidel- ja peenpalkidel, kuusepalkidel- ja peenpalkidel, kasepakul-ja paberipuul ning lepapalgil. Kui vo\u0303rrelda hindu eelmise aastaga on need ja\u0308tkuvalt va\u0308ga ko\u0303rged. II kvartalil to\u0303usid okaspuu- ja haavapaberipuu ning ku\u0308ttepuu hinnad. Sammuti ennustab energiatootja Adven Eesti tuleval talvel hakkepuidu hindade to\u0303usu. [1] Hinnato\u0303us ku\u0308ttepuidul ei ole samas soodne ko\u0303igile, na\u0308iteks va\u0308iketootjatele ja puiduku\u0308ttega majaomanikele. Va\u0308iketootja ei jo\u0303ua konkureerida ku\u0308ttepuidu hindadega sadamas. [2] Kokkuvo\u0303tvalt vo\u0303ib o\u0308elda, et hinnad ja no\u0303udlus pu\u0308sivad ko\u0303rgel. Kuid samas ei tasu lootma ja\u0308a\u0308da, et hinnad ja\u0308a\u0308vadki ko\u0303rges, praegu on lihtsalt va\u0308ga hea turusituatsioon. [1]"}, {"text_idx": "#000005", "text": "Praeguses turusituatsioonis planeerivad vo\u0303i on teinud mitmed puiduto\u0308o\u0308stused nii Eestis kui va\u0308lismaal suuremaid investeeringuid. Na\u0308iteks plaanib Estonian Cell investeeringut tehasesse, et to\u0303sta tootmismahtu ja muuta tootmisprotsesse efektiivsemaks. AS Toftan katsetab su\u0308gisel haava, lepa ja kase saagimist ning kui see la\u0308heb edukalt plaanitakse vastavat tehase laiendust. [1] Lisaks alustas Pa\u0308rnus to\u0308o\u0308d Metsa\u0308 Woodi vineeritehas, ta\u0308ismahus peaks tehas to\u0308o\u0308tama juba aasta lo\u0303pus. Praegu to\u0308o\u0308tab tehases kolmes vahetuses u\u0308le 60 inimese. Plaanis on to\u0308o\u0308le vo\u0303tta 200 inimest. [3] Lisaks ostsid 4 metsato\u0308o\u0308stuse ettevo\u0303ttet, Ecobirch, Warmeston, Combimill Sakala ja Reopalu, poole metsaveofirmast Iriscorp Transport, mille tulemusena hakkavad saeveskid saama osa tarnitavast puidust Iriscorpi kaudu. Lisaks plaanitakse teha Iriscorpi investeeringuid, et ettevo\u0303tet laiendada. [4]"}, {"text_idx": "#000006", "text": "Va\u0308lismaal kogub hoogu tselluloositehaste rajamine. Na\u0308iteks investeeris Ts\u030ciili metsafirma mitu miljardit eurot BioBios asuvasse tselluloositehase uuendamiseks ja laiendamiseks. Samuti rajatakse Soome mitmeid tehaseid. Na\u0308iteks kaalub Metsa\u0308 Forest kas Kemis olev tehas uuendada vo\u0303i ehitada uus. Stora Enso plaanib Oulu paberitehase muutmist ja laiendamist ning hiinlased plaanivad biorafineerimistehast Kemisse ja Kemija\u0308rvele. Lisaks ehitab tekstiilikiudu valmistav Spinnova uue tehase Jyva\u0308skyla\u0308sse ning Metsa\u0308 Gruppi A\u0308a\u0308nekoski tselluloositehas on saavutanud oma ta\u0308isvo\u0303imuse. Samuti to\u0308o\u0308tab suurel jo\u0303udlusel Rootsi metsato\u0308o\u0308stus, kus on tekkinud tooraine puudus ning u\u0308ha rohkem on hakatud u\u0308marmetsamaterjali importima. [5]"}, {"text_idx": "#000007", "text": "Mitmed metsamehed- ja teadlasid avaldasid arvamust Eestis metsade majandamise kohta. Na\u0308iteks to\u0303deb metsamees Mart Erik, et pealiskaudne vaataja vo\u0303ibki o\u0308elda, et ko\u0303ik koht on vo\u0303sa ta\u0308is, kuid tegelikult vo\u0303ib see sama vo\u0303sa olla just noor mets, mis vo\u0303ib vajada veidi harvendamist. Samuti selgitab metsamees, et praegu suurenenud raiemahud on tingitud sellest, et ca 70/80 aastat tagasi istuti ja ku\u0308lvati palju metsa, misto\u0303ttu on praegune mets ku\u0308ps ja vajab raiet. [6] Emeriitprofessor Artur Nilsson on seisukohal, et tavaline inimene la\u0308htub metsanduse teemadel oma arvamusest, mida tihti kujundab meedia. Samas kipub meedia levitama peamiselt skandaale ning eriti kui leidub ebakompetentseid teadlasi, kes levitavad isiklikku subjektiivset arvamust. Samuti to\u0303deb emeriitprofessor, et raie maine on a\u0308ra rikkunud metsaseadus, mis kriminaliseeris raie. [7]"}, {"text_idx": "#000008", "text": "Puiduturu hinnau\u0308levaade \u2013 august 2023"}, {"text_idx": "#000010", "text": "Meie lehel on kasutusel ku\u0308psised, et tuua Teieni parim kasutajakogemus."}]